<http://schema.org/articleBody>
"El nou president de la Diputaci\u00F3 de Barcelona i alcalde de Martorell, Salvador Esteve, de CiU, obrir\u00E0 divendres de la setmana que ve una nova etapa a l&amp;#039;ens supramunicipal i acabar\u00E0 amb la llarga llista de presid\u00E8ncies socialistes que han governat la Diputaci\u00F3 des del 1980. Per\u00F2 el pacte al qual han arribat CiU i PP per redistribuir les \u00E0rees en cinc vicepresid\u00E8ncies ha reservat una quota significativa al PSC, que ha decidit mantenir Antoni Fogu\u00E9, el fins ara president, en la cinquena vicepresid\u00E8ncia que ocupar\u00E0.Fogu\u00E9, l\u00F2gicament, no disposar\u00E0 ni molt menys de les atribucions que tenia fins ara i ostentar\u00E0 un c\u00E0rrec de segon nivell de caire sobretot institucional, sense \u00E0rees espec\u00EDfiques de dedicaci\u00F3 i gesti\u00F3. No obstant aix\u00F2, la continu\u00EFtat de Fogu\u00E9 a la Diputaci\u00F3 de Barcelona, amb l&amp;#039;acceptaci\u00F3 d&amp;#039;Esteve, implicar\u00E0 tot d&amp;#039;un plegat que el nou president sigui elegit en el ple del 15 de juliol amb els vots de CiU, PP i PSC.A la resta de vicepresid\u00E8ncies, l&amp;#039;alcaldessa de Sant Cugat del Vall\u00E8s, Merc\u00E8 Conesa, continuar\u00E0 en el c\u00E0rrec amb la segona vicepresid\u00E8ncia d&amp;#039;Atenci\u00F3 a les Persones, i la quarta, Coneixement i Noves Tecnologies, ser\u00E0 per a un dirigent d&amp;#039;Uni\u00F3 Democr\u00E0tica. La primera vicepresid\u00E8ncia i la tercera, segons el pacte amb CiU, ja fa setmanes que estan assignades al l\u00EDder del PP a Barcelona, Alberto Fern\u00E1ndez D\u00EDaz, que gestionar\u00E0 Desenvolupament Econ\u00F2mic, i el diputat tamb\u00E9 popular Josep Llobet, que s&amp;#039;encarregar\u00E0 de Territori i Sostenibilitat.El que tamb\u00E9 hi ha sobre la taula \u00E9s el debat sobre la retallada que haur\u00E0 de seguir la Diputaci\u00F3 de Barcelona per combatre la crisi. Ahir Esteve s&amp;#039;hi va referir per primer cop de manera expl\u00EDcita. El nou president, en declaracions a Catalunya R\u00E0dio, es va mostrar partidari de destinar menys diners a partides de c\u00E0rrecs de confian\u00E7a i aprimar l&amp;#039;estructura general per &amp;quot;alliberar m\u00E9s diners de la Diputaci\u00F3 cap als ajuntaments&amp;quot;. L&amp;#039;ens supramunicipal, de fet, no t\u00E9 un endeutament preocupant (un 27% respecte dels ingressos ordinaris) i gestiona sense gaires estretors un pressupost que preveia per al 2011 615 milions d&amp;#039;euros.Malgrat que sobretot el PP s&amp;#039;ha aventurat a apuntar que departaments de la Diputaci\u00F3 com Relacions Internacionals -amb oficina a Brussel\u00B7les- haurien de desapar\u00E8ixer, el cert \u00E9s que almenys fins al 2012 ja hi ha aprovades previsions econ\u00F2miques de gran abast com la trobada Urbs Social, que l&amp;#039;any passat es va fer a Sitges, enguany a Rosario (Argentina) i l&amp;#039;any que ve es far\u00E0 a Col\u00F2mbia."^^<http://www.w3.org/2001/XMLSchema#string>
<http://www.ara.cat/cronica/Esteve-dona-Fogue-vicepresidencia-Diputacio_0_512348811.html>